கேள்வி: ஏதெனியன் புரட்சி கிமு 411 பற்றி விளக்கவும்.
பதில்: ஏதெனியன் புரட்சி (''Athenian coup of 411 BC'') என்பது கிமு 411 ஏதென்சில் சனநாயக ஆட்சிக்கு எதிராக பிரப்புக்களால் நடத்தப்பட்ட ஒரு புரட்சி ஆகும். ஏதென்சுக்கும் எசுபார்த்தாவுக்கும் இடையே நடந்த பெலோபொன்னேசியன் போர் போது இந்த புரட்சி நடந்தது. இந்தப் இராணுவப் புரட்சியின்போது பண்டைய ஏதென்சின் சனநாயக அரசாங்கத்தை தூக்கியெறியப்பட்டு, நானூறு என்று அழைக்கப்படும் சிலவர் ஆட்சியினர் குறுகிய காலம் ஆண்டனர். கிமு 413 இல் சிசிலியன் படையெடுப்பு ஏதெனியன் இராணுவம் தோல்வியுற்றதை அடுத்து நிதி நெருக்கடியும் ஏற்பட்டது. இச்சமயத்தில் நகர அரசு பரவலான மக்களாட்சி விரும்பாத பணக்காரப் பிரிவினர் சிறிது செல்வாக்குப் பெற்றனர். அவர்கள் சிலவர் ஆட்சியை ஏற்படுத்த முயன்றனர். நடப்பில் இருந்தத சனநாயக அரசாங்கத்தின் வெளிநாட்டுக் கொள்கை, நிதிக்கொள்கை, போர்க் கொள்கை போன்றவற்றை விட தங்களால் சிறப்பாக கையாள முடியும் என்று நம்பினர். சிலவர் ஆட்சி ஆதரவு இயக்கமானது பல முக்கிய பணக்கார ஏதென்ஸ் வழிநடத்தப்பட்டது. அவர்கள் அல்சிபியாட்சுடன் ஒருங்கிணைந்து சாமோஸ் உள்ள ஏதெனியன் இராணுவத்தில் அதிகாரப் பதவிகளை வகித்தனர்.
கேள்வி: ஏதெனியன் புரட்சி கிமு 411 - ஆட்சிக் கவிழ்ப்பு குறித்து விரிவாக சொல்லுங்கள்.
பதில்: சிலவர் ஆட்சிக்குழுக்கள் இரண்டு ஆட்சிக்கவிழ்ப்புகளுக்கு திட்டமிட்டனர்: ஒன்று ஏதென்சில் அடுத்தது ஏதெனியன் கடற்படை தளமாக இருந்த சாமோஸ். சாமோசில் புரட்சிக்கு திட்டமிட்டவர் ஏதென்சிலிருந்து நாடுகபட்டதப்பட்டிருந்த ஆல்சிபியாடீசு ஆவார். ஏதென்ஸில் ஆட்சிக்கவிழ்ப்பு திட்டமிட்டபடி முன்னேற்றம் கண்டது. கி.மு 411 ஆம் ஆண்டு சிலவர் ஆட்சிக் குழுவினர் புரட்சியில் ஈடுபட்டு ஏதென்சின் சனநாயக ஆட்சியை வீழ்த்தி ஆட்சியைக் கைப்பற்றினர்.Kagan, Donald, ''The Fall of the Athenian Empire'', p. 147. Cornell University Press, 1991. . நகரம் நானூறு சிலவர் ஆட்சிக்குழு அரசாங்கத்தின் கட்டுப்பாட்டின் கீழ் வந்தது. ஏதென்சைப் போலல்லாமல், சமோசில் இருந்த சதிகாரர்களை ஏதெனியன் கடற்படையில் இருந்த சாமியான் சனநாயக மற்றும் சனநாயக சார்பு தலைவர்களால் முறியடிக்கப்பட்டனர்.
கேள்வி: ஏதெனியன் புரட்சி கிமு 411 - ஏதெனிய கடற்படையின் போர்கள் என்பது என்ன?
பதில்: ஏதென்சுக்கு எதிராக கியாஸ் முதலிய நகர அரசுகள் கலகம் செய்துவந்த நிலையில் அவர்களை அடக்க கப்பற்படை புறப்பட்டுச் சென்றது. அது சாமோஸ் தீவை மையமாக கொண்டு செயல்பட்டனர். அங்கு சனநாயகப் பிரிவைச் சேர்ந்தவர்கள் மாலுமிகளாகவும், வீரர்களாகவும் என சென்றிருந்தனர். இந்நிலையில்தால் ஏதென்சில் ஆட்சி கவிழ்ப்பு நடந்தது. கடற்படையில் இருந்த ஏதெனிய வீரர்கள், ஏதென்சில் ஆட்சி கவிழ்ப்பு பற்றி அறிந்ததும், தங்கள் தளபதிகளை பதவி நீக்கம் செய்து, அவர்களுக்கு பதிலாக புதியவர்களைத் தேர்ந்தெடுத்தனர். நகரம் தங்களுக்கு எதிராக கிளர்ச்சி செய்ததாக அவர்கள் அறிவித்தனர். கடற்படையின் புதிய தலைவர்கள் நாடுகடத்தபட்டிருந்த ஆல்சிபியாடீசு சமோசுக்கு அழைக்க ஏற்பாடு செய்தனர். மேலும் ஒன்றாக இணைந்த இந்த சனநாயகவாதிகள் எசுபார்த்தாவுக்கு எதிராக தொடர்ந்து போரை நடத்துவது என்றும், ஏதென்சில் அதிகாரத்தைக் கைப்பற்றியுள்ள பணக்காரப் பிரிவினரை வீழ்த்துவது என்று முடிவு செய்தனர். சாமோசில் புரட்சிக்கு தூண்டிவிட்ட ஆல்சிபியாடீசு அது தோல்வியடைந்ததால் கடைசியில் சனநாயக பிரிவினருடனே சேர்ந்து கொண்டார். அவர்களும் சிவர் ஆட்சியை வீத்தவேண்டும் என்ற நோக்கத்துடன் தங்களுடன் இணைத்துக் கொண்டனர். இதற்கிடையில் சாமோசில் தங்கி இருந்த ஏதென்சின் கடற்படை ஏதென்சுக்கு எதிராக எழுந்த அரசுகளை ஒன்றன்பின் ஒன்றாக அடக்கத் தொடங்கியது. இவ்வாறு ஏதென்சுக்கு எதிராக கி.மு 411 இல் எழுந்த சிஜிகஸ் நகர அரசை ஏதெனிய கடற்படை ஒடுக்கியது. சிஜிகசுக்கு ஆதரவாக வந்த எசுபார்த்தா கடற்படைக்கும் ஏதெனிய படைகளுக்கும் இடையில் கி.மு 410 இல் சிசிகஸ் சமர் எசுபார்த்தாவின் கடற்படை அடியோடு நாசமுற்றது.